Marthe Wang

Marthe Haaland Wang (født 25. oktober 1990 i Bergen) er en norsk artist, sanger og låtskriver født og oppvokst i Bergen. Hun synger om håp, undring og relasjoner og om fortid, fremtid og nåtid på bergensdialekt. Musikken hennes kan beskrives som tidløs, melodiøs, leken og alvorlig. Det ektefølte og organiske lydbildet er innom både pop, viser og jazz.

Biografi 
Wang platedebuterte 3. februar 2017 med Ut og se noe annet, som hun ble nominert til Spellemannprisen 2017 for i kategorien Viser. Debutsingelen «Til deg» fra albumet ble Marthes store gjennombrudd. Låten ble brukt av Kirkens Bymisjon under TV-aksjonen 2018 og fikk høy rotasjon på radio og Wang gjorde flere TV-opptredener. I november 2018 fikk hun Tekstforfatterfondets lyspunktpris for unge norske tekstforfattere med et prisbeløp på 25.000 kroner og vant dessuten Edvard-prisen i klassen tekst for Ut og se noe annet.

17. april 2020 slapp Marthe sitt andre album Bakkekontakt til gode tilbakemeldinger fra musikkanmeldere med terningkast 6 fra Bergensavisen, terningkast 5 fra VG og glimrende ord fra Dagens Næringsliv. Førstesingelen «No sier eg adjø» ble A-listet og fikk mye spilletid på NRK P1. For albumet ble hun nominert til Spellemannprisen 2020 i klassen viser.

26. mai 2023 utga Marthe sin første EP Live fra Kulturkirken Jakob. EP-en inneholder live opptak i Kulturkirken Jakob av 2 sanger fra hennes første album Ut og se noe annet og 4 sanger fra hennes andre album Bakkekontakt.

Wang er utdannet ved Norges musikkhøgskole hvor hun studerte jazz-sang og musikkpedagogikk. Hun var ferdig utdannet der i 2014.

Wang er kusinen til kontrabassist Ellen Andrea Wang og søster til norsk artist Thea Wang.

Diskografi 
 Ut og se noe annet (Kirkelig Kulturverksted, 2017)
 «Følg meg»
 «Ukjent venn»
 «Til deg»
 «Hon drar»
 «Din sang»
 «Ka kan eg gjøre med det?»
 «Størst av alt»
 «Bølgenes makter»
 «Stay»
 De Utrolige – Ten Sing 50 År (Kirkelig Kulturverksted, 2018)
 Medvirker med sangen «Midt i mørket»
 Bakkekontakt (Bjerke, 2020)
 «Hold meg»
 «Han stiller klokken tilbake»
 «Komet»
 «No sier eg adjø»
 «Det gjelder deg»
 «Du sa det til meg»
 «Ingen av oss visste»
 «Leiter etter svar»
 «Lillebror»
 «Vi skulle skrive en saga»
 Gudene vet (Bjerke, 2020)
 Wangs tolkning av Gustav Lorentzens norske oversettelse av God Only Knows av Beach Boys.
 Live fra Kulturkirken Jakob (Bjerke, 2023)
 «Hold meg - Live»
 «Ingen av oss visste - Live»
 «Din sang - Live»
 «No sier eg adjø»
 «Komet - Live»
 «Bølgenes makter - Live»

Utmerkelser

Spellemannprisen 
Marthe Wang har mottatt to nominasjoner.

Andre priser 
 Edvard-prisen 2018 i klassen tekst.
 Tekstforfatterfondets Lyspunktpris 2018 for tekst på Ut og se noe annet.

Referanser

Eksterne lenker 
 
 
 

Norske visesangere
Norske sangtekstforfattere
Personer fra Bergen kommune
Alumni fra Langhaugen videregående skole